
ΘΕΜΑ: Ανακοίνωση για το διάστημα υποβολής Δήλωσης Περιουσιακής Κατάστασης υπόχρεων 2018
Θα θέλαμε να σας ενημερώσουμε ότι στην ηλεκτρονική διεύθυνση  https://www1.gsis.gr/not_available.html της ενιαίας διαδικτυακής εφαρμογής υποβολής Δηλώσεων Περιουσιακής Κατάστασης (ΔΠΚ) και Δηλώσεων Οικονομικών Συμφερόντων (ΔΟΣ),  έχει αναρτηθεί ανακοίνωση που αφορά στους/στις υπόχρεους/ες υποβολής Δήλωσης Περιουσιακής Κατάστασης, σύμφωνα με την οποία:
«Η ενιαία διαδικτυακή εφαρμογή υποβολής Δηλώσεων Περιουσιακής Κατάστασης (ΔΠΚ) και Δηλώσεων Οικονομικών Συμφερόντων (ΔΟΣ) τίθεται εκτός λειτουργίας προκειμένου να προσαρμοστεί στις διατάξεις του ν.4571/2018 (ΦΕΚ Α' 186/2018)
Όλες οι υποχρεώσεις υποβολής των ΔΠΚ & ΔΟΣ του έτους 2018 καθώς και επανυποβολής των ΔΠΚ & ΔΟΣ των ετών 2016, 2017 και 2018 θα μπορούν να εκπληρωθούν από την 4η Ιανουαρίου 2019 έως την 4η Μαρτίου 2019 με την επαναλειτουργία της εφαρμογής. 
Η περίοδος κατά την οποία η εφαρμογή υποβολής θα παραμείνει κλειστή, παρατείνει την προθεσμία εμπρόθεσμης υποβολής αρχικών ΔΠΚ & ΔΟΣ έτους 2018».
Από την Κεντρική Διεύθυνση Διοικητικών Υποθέσεων	  

